روس توریستلرین ۲۰۱۸ده ترجیحی تورکیه اولدو.
روسیا تور اوپراتورلاری بیرلیگینین باشقانی (آتور) مایا لومیدزه، روس توریستلرین ۲۰۱۸ده‌کی بیر نؤمره‌لی تعطیل مرکزینین تورکیه اولدوغونو دئدی.
مایا لومیدزه، باشکند موسکوادا ژورنالیستلره وئردیگی آچیقلامادا، ۲۰۱۸ده یورددیشینا چیخان روس توریست ساییسینین ۲۰۱۷یه مقایسه‌ده یوزده ۸ آرتدیغینی بیلدیردی.
تورکیه‌نین باشینی چکدیگی بعضی اؤلکه‌لره سفرلرین اؤنم‌لی درجه‌ده آرتدیغینا ایشاره ائد‌ن لومیدزه،
"تورکیه‌یه ۲۰۱۷ده ائدیله‌ن سفرلر بو ایل یوزده ۲۵ آرتدی. روس توریستلرین ۲۰۱۸ده‌کی بیر نؤمره‌لی تعطیل نقطه‌سی تورکیه اولدو" دئدی.
روس توریستلرین، تورکیه‌نین یانی سیرا، تایلنده ده ماراق گؤستردیکلرینی بیلدیر‌ن لومیدزه،
"دیگر سئچیلن توریستیک اؤلکه‌لر آراسین‌دا آلمانیا، ایتالیا، ایسپانیا، یونانیستان، بیرلشمیش عرب امیرلیکلری، تونس و فرانسا یئر آلیر" دئیه دانیشدی.
لومیدزه، روس توریستلرین تعطیل سئچیملرین‌ده، قیسا مدت‌لی اوچوش و ویزاسیز سیاحت ایمکانلارینین تأثیرلی اولدوغونو وورغولادی.
